# Manual for gnome-bluetooth

## Introduktion

gnome-bluetooth er et program som du kan bruge til at håndtere Bluetooth i GNOME-skrivebordsmiljøet.

- Med gnome-bluetooth kan du sende filer til dine Bluetooth-enheder eller gennemse deres indhold.

- Skab forbindelse til dine enheder, såsom hovedtelefoner eller lydadgangspunkter.

- Du kan tilføje eller fjerne Bluetooth-enheder eller håndtere deres tilladelser.

## Bluetooth Panelprogram

Panelprogrammet kan findes i statusfeltet og giver dig hurtig adgang til funktioner som filoverførsel eller enhedshåndtering.

### Bluetooth panelprogram-ikon i statusfeltet

### Start af Bluetooth panelprogrammet

gnome-bluetooth-panelprogrammet startes automatisk, når du logger ind i din session, og du kan finde dens ikon i statusfeltet. For at starte panelprogrammet manuelt skal du åbne menuen Programmer Tilbehør Terminal og skrive `bluetooth-applet`.

For at hindre panelprogrammet i at starte på dit skrivebord skal du åbne menuen System Indstillinger Session og deaktivere Bluetooth håndteringspanel.

### Sluk for Bluetooth-adapteren

Deaktiverer du Bluetooth-adapteren, så standser du den aktuelle og al videre kommunikation til og fra din Bluetooth-adapter. Når du deaktiverer Bluetooth-adapteren sparer du strøm fra batteriet på din bærbare og øger hermed dets levetid. Det er en god ide at deaktivere Bluetooth-enheden, når den ikke er i brug.

Klik på panelprogram-ikonet og vælg Sluk Bluetooth,hermed bliver statusikonet gråt.

### Send filer til Bluetooth-enheden

Vælg denne menu for at sende en fil til en enhed; brug filvælgeren for at vælge den fil der skal sendes, og vælg den enhed som den skal sendes til.

### Gennemse Bluetooth-enheden

Vælg denne menu for at gennemse enhedens filsystem direkte i filhåndteringen.

### Senest brugte enheder

Denne sektion viser de enheder som du kan skabe forbindelse til.

For at skabe forbindelse til enheden skal du klikke på dens navn. Det bliver skrevet med fed skrift, når der er forbindelse.

### Tilføj en ny enhed

Vil du tilføje en ny enhed (så adapteren kobles med enheden), skal du klikke på applettens ikon og vælge Setup af ny enhed.... En grafisk guide hjælper dig med opsætningsprocessen.

Husk at indstille din enhed til at være synlig, før du starter processen, for ellers kan guiden ikke finde den.

Guiden vil vise alle de enheder, som er synlige. Du kan filtrere listen over enheder ved at vælge den type enheder, som du leder efter.

#### Søg efter enheder i guiden

Hvis din enhed allerede har en adgangsnøgle, skal du vælge Muligheder for adgangskode... og skrive adgangskoden i dialogboksen.

Vælg Videre for at få enheden tilkoblet; havde du en adgangsnøgle i det foregående trin, så vil genkendelsen ske automatisk. Ellers får du vist en adgangskode, som du skal skrive i din enhed. Når det er gjort, vil enheden være tilkoblet din adapter.

### Indstillinger

Klik på programikonet og vælg Indstillinger, så kommer der en dialog til indstillingerne.

For yderligere information om indstillingerne, se afsnittet gnome-bluetooth-preferences

## Indstillinger

Gennem indstillingsdialogen for gnome-bluetooth kan du håndtere dine Bluetooth-enheder eller ændre egenskaber for dine Bluetooth-adaptere.

### Indstillingsdialogen

### Kan genkendes

Når din adapter er indstillet tilSynlig vil alle Bluetooth-enheder i nærheden se den, og vil derfor kunne bede om opkobling.

Som andre netværkstyper er der sikkerhedsrisici i Bluetooth, så det er en god ide at sætte adapteren til ikke at kunne findes, hvilket vil mindske risikoen for uautoriseret adgang.

Det er kun nødvendigt at sætte din enhed til at kunne findes, hvis du vil koble den op med en anden enhed. Når det er gjort kan du fjerne hakket ved Kan findes.

Kommunikation med Bluetooth-enheder der allerede har været koblet op er mulig, selv om din enhed er sat til ikke at kunne findes.

### Adaptervenskabeligt navn

Det adaptervenskabelige navn er et alias for den adresse som bruges til at identificere de forskellige Bluetooth-enheder med, og som er lettere at huske.

Som standard er det adaptervenskabelige navn `HOSTNAME`-0 (hvor `HOSTNAME` er navnet på din computer). For at ændre det skal du redigere tekstfeltet, så det viser et selvvalgt navn. Ændringer træder i kraft med det samme.

### Kendte enheder

Kendte enheder viser en liste over de Bluetooth-enheder, som du har sammenkoblet med og lader dig håndtere dem. Du kan eksempelvis slette dem, oprette forbindelse til dem, eller tilføje nye.

- Sæt ny enheder op som beskrevet i gnome-bluetooth-applet-setup

- Tilslutning og afkobling af en enhed.

- Sletning af enhed. Sletning vil hindre sammenkobling mellem adapteren og enheden, og ingen kommunikation vil blive tilladt. Du skal sammenkoble dem igen, hvis du for eksempel vil overføre filer.

### Vis Bluetooth-ikonet

Du kan vise eller skjule Bluetooth-ikonet i panelet. Se i gnome-bluetooth-applet hvilke funktioner panelprogrammet giver adgang til.

Hvis du deaktiverer ikonet i panelet, kan du kun udføre et begrænset antal handlinger.

### Modtage filer

Klik på Modtag Filer-knappen, så kommer Indstillinger for personlig fildeling til syne. Her kan du konfigurere filmodtagelse og -deling med Bluetooth.

Dette udføres ikke af gnome-bluetooth. Du skal installere gnome-user-share for at kunne gøre det.

Læs mere i Manual for personlig fildeling: modtagelse og deling.

## Ofte stillede spørgsmål

Jeg kan ikke se hvordan jeg kan modtage filer ved hjælp af Bluetooth på min computer i gnome-bluetooth - har jeg overset noget?

Filmodtagelse er ikke aktiveret i gnome-bluetooth, men i gnome-user-share, så du skal installere dette program for at kunne modtage filer ved hjælp af Bluetooth. Den knap som omtales i gnome-bluetooth-prefs-receive starter udelukkende konfigurationsdialogen.

Jeg har fundet en fejl i gnome-bluetooth - hvad gør jeg?

Du kan sende en fejlrapport til .