# Manual del gnome-bluetooth

## Introducció

El gnome-bluetooth és una aplicació que us permet gestionar el Bluetooth a l'escriptori GNOME.

- El gnome-bluetooth us permet enviar fitxers als vostres dispositius Bluetooth o navegar pels seus continguts.

- Connecteu-vos als vostres dispositius, com per exemple auriculars o pasarel·les d'àudio.

- Podeu afegir o suprimir dispositius Bluetooth, o gestionar els seus permisos.

## Miniaplicació de Bluetooth

La miniaplicació és l'aplicació resident que trobareu a l'àrea de notificació, la qual us permet accedir ràpidament a certes funcionalitats, tals com enviar fitxers o gestionar els vostres dispositius.

### Miniaplicació de Bluetooth a l'àrea de notificació

### Com iniciar la miniaplicació de Bluetooth

La miniaplicació gnome-bluetooth s'inicia automàticament quan inicieu la sessió. Trobareu la seva icona a l'àrea de notificació. Per iniciar la miniaplicació manualment, obriu el menú Aplicacions Accessoris Terminal i escriviu `bluetooth-applet`.

Per evitar que la miniaplicació s'executi automàticament al vostre escriptori, obriu el menú Sistema Preferències Sessió i desactiveu el Gestor de Bluetooth.

### Com desactivar l'adaptador de Bluetooth

Si desactiveu l'adaptador de Bluetooth, aturareu totes les comunicacions actuals i futures entre aquest i els dispositius Bluetooth. Desactivar-lo us permet estalviar bateria del portàtil, incrementant-ne l'autonomia. Així doncs, desactivar-lo quan no l'utilitzeu és una bona idea.

Feu clic a la icona de la miniaplicació i seleccioneu Apaga el Bluetooth. En fer-ho, la icona de notificació es posa d'un color grisós.

### Com enviar fitxers a un dispositiu Bluetooth

Seleccioneu aquest menú per enviar un fitxer a un dispositiu. Seleccioneu el fitxer que voleu enviar al diàleg de selecció de fitxers i indiqueu el dispositiu al que voleu enviar-lo.

### Com explorar un dispositiu Bluetooth

Escolliu aquest menú per tal de navegar pel sistema de fitxers del dispositiu directament des del gestor de fitxers.

### Darrers dispositius utilitzats

Aquesta secció us mostra aquells dispositius emparellats als que us podeu connectar.

Per connectar-vos a un dispositiu feu clic al seu nom. Aquest es posarà en negreta per informar-vos de què s'ha efectuat la connexió.

### Com afegir un dispositiu nou

Per afegir un dispositiu nou (que consisteix en aparellar-lo amb el vostre adaptador), feu clic a la icona de la miniaplicació i seleccioneu Configuració d'un dispositiu nou.... Un auxiliar gràfic us assistirà durant el procés de configuració del dispositiu.

Recordeu-vos de configurar el dispositiu remot en mode «descobrible» abans d'iniciar el procés o l'auxiliar no el podrà trobar.

L'auxiliar us mostrarà tots els dispositius que hagi descobert. Podeu filtrar els resultats seleccionant el tipus de dispositiu que esteu buscant.

#### Com cercar un dispositiu amb l'auxiliar

Si el dispositiu té una clau d'accés, seleccioneu Opcions del PIN... i, en el diàleg nou, seleccioneu la clau d'accés a utilitzar.

Seleccioneu Endavant per iniciar l'aparellament. Si heu definit una clau d'accés fixa al pas anterior, l'aparellament es durà a terme automàticament. Sinó, es mostrarà una clau d'accés per entrar al vostre dispositiu. Després d'introduir-la, el dispositiu i l'adaptador estaran aparellats.

### Preferències

Per a què el diàleg de preferències aparegui, feu clic a la icona de la miniaplicació i seleccioneu Preferències.

Per a més informació sobre les preferències, vegeu la secció gnome-bluetooth-preferences

## Preferències

El diàleg de preferències del gnome-bluetooth us permet gestionar diversos dispositius Bluetooth o canviar les propietats del vostre adaptador.

### Diàleg de preferències

### Descobrible

Quan el vostre adaptador està configurat com a Descobrible, qualsevol dispositiu proper el podrà veure i, per tant, podrà demanar aparellar-s'hi.

El Bluetooth, com qualsevol altre tipus de xarxa, implica certs riscos de seguretat. És recomanable que configureu el vostre adaptador com a no descobrible per a altres dispositius, ja que així limitareu les possibilitats d'un accés no autoritzat.

Configureu el vostre adaptador com a descobrible quan el vulgueu aparellar amb un altre dispositiu. Quan ho hàgiu fet, desactiveu l'opció Descobrible.

Quan el dispositiu no és descobrible la comunicació amb dispositius Bluetooth amb els que ja s'ha aparellat encara funciona.

### Nom amigable de l'adaptador

El nom amigable és un àlies de l'adreça que s'utilitza per identificar els dispositius Bluetooth d'una forma molt més fàcil de recordar.

El nom amigable per defecte del vostre adaptador és `NOM_ORDINADOR`-0 (on `NOM_ORDINADOR` és el nom del vostre ordinador). Per canviar-lo, editeu l'entrada de text i poseu-hi el nom que vulgueu. El canvi serà efectiu immediatament.

### Dispositiu coneguts

La llista Dispositius coneguts mostra aquells dispositius Bluetooth amb els que us heu aparellat i podeu gestionar-los: podeu suprimir-los, connectar-vos-hi o afegir-ne un de nou.

- Configureu un dispositiu nou, tal i com es descriu a gnome-bluetooth-applet-setup

- Connectar-se o desconnectar-se d'un dispositiu.

- Com suprimir un dispositiu. La supressió d'un dispositiu eliminarà l'aparellament amb l'adaptador i no es permetrà cap més comunicació. Per exemple, si voleu enviar fitxers entre l'un i l'altre, haureu de tornar a aparellar-los.

### Com mostrar la icona Bluetooth

Podeu mostrar o amagar la icona Bluetooth al quadre. Vegeu gnome-bluetooth-applet per veure les característiques de la miniaplicació.

Si desactiveu la icona del quadre, només quedaran disponibles unes poques accions.

### Com rebre fitxers

Feu clic al botó Rep fitxers i apareixerà el diàleg Preferències de la compartició de fitxers personals, on hi podeu configurar la recepció i compartició de fitxers per Bluetooth.

Aquesta funcionalitat no la proporciona el gnome-bluetooth. S'ha d'instal·lar el gnome-user-share per poder utilitzar-la.

Vegeu el Manual per a la compartició de fitxers personals per a obtenir més informació: en concret, com rebre i com compartir.

## Preguntes més freqüents

No veig enlloc, dins el gnome-bluetooth, com rebre fitxers via Bluetooth al meu ordinador. Sóc cec?

La recepció de fitxers no està implementada al gnome-bluetooth, sinó al gnome-user-share. Si voleu poder rebre fitxers via Bluetooth, haureu d'instal·lar aquesta aplicació. El botó explicat al gnome-bluetooth-prefs-receive simplement executa el diàleg de configuració.

He trobat un error al gnome-bluetooth. Què puc fer?

Hauríeu d'enviar un informe d'error a .